Per ara que non balharè mès detalhs, pr'amor que mès tard s'esclarirà tot, mès òc que voi explicar, encara que sigue de manèra pòc clara, en qué consistie eth principau malur de Mitia; entà hèr-se a vier aguesti recursi, qu'èren en bèth lòc, entà auer eth dret d'agarrar-les, ère de besonh entornar-li es tres mil robles a Katerina Ivanovna: autaments, "sonque sò un raflaire, un brigand e non voi començar ua naua vida en tot èster un brigand", auie determinat; atau, donc, decidic botar eth mon de pautes en cèu s'ère de besonh, entà entornar-li es tres mil robles a Katerina Ivanovna costèsse çò que costèsse e abantes qu'arren.